CELEX: 62011CO0540
Language: bg
Date: 2012-09-19 00:00:00
Title: Определение на Съда (шести състав) от 19 септември 2012 г.#Daniel Levy и Carine Sebbag срещу État belge - SPF Finances.#Преюдициално запитване — Tribunal de première instance de Bruxelles — Тълкуване на член 10, член 57, параграф 2 и член 293 от Договора за ЕО — Допустимост на национална правна уредба, която допуска двойно данъчно облагане въпреки наличието на двустранна спогодба за избягване на двойното данъчно облагане — Промяна на националното законодателство след приемане на спогодбата — Оспорване на придобито право — Пречка за свободното движение на капитали.#Свободно движение на капитали — Пряко данъчно облагане — Данъчно облагане на дивидентите — Двустранна спогодба за избягване на двойното данъчно облагане — Последващо изменение на националната правна уредба на една от двете страни по спогодбата, което води отново до двойно данъчно облагане — Задължения на държавите членки по членове 10 EО и 293 EО.#Дело C‑540/11.

Определение на Съда (шести състав) от 19 септември 2012 г. — Levy и Sebbag(Дело C-540/11)
      „Свободно движение на капитали — Пряко данъчно облагане — Данъчно облагане на дивидентите — Двустранна спогодба за избягване на двойното данъчно облагане — Последващо изменение на националната правна уредба на една от двете страни по спогодбата, което води отново до двойно данъчно
         облагане — Задължения на държавите членки по членове 10 EО и 293 EО“
      
      1.                     Преюдициални въпроси — Отговор, който може да бъде изведен недвусмислено от съдебната практика — Преюдициален въпрос, който
            е идентичен с въпрос, по който Съдът вече се е произнесъл — Прилагане на член 104, параграф 3 от Процедурния правилник (член 104,
            параграф 3 от Процедурния правилник на Съда) (вж. точка 13)
      2.                     Свободно движение на капитали и свобода на плащания — Ограничения — Данъчно законодателство — Данъчно облагане на дивидентите —
            Двустранна спогодба за избягване на двойното данъчно облагане — Последващо изменение на националното законодателство на една
            от страните по спогодбата, което води отново до двойно данъчно облагане — Допустимост — Мерки за избягване на двойното данъчно
            облагане, които са от компетентността на държавите членки (членове 10 ЕО, 56 ЕО и 293 ЕО) (вж. точки 17—19, 21, 22 и 26—29
            и диспозитива)
      Предмет
      
         
               Преюдициално запитване — Tribunal de première instance de Bruxelles — Тълкуване на член 10, член 57, параграф 2 и член 293
                  от Договора за ЕО — Допустимост на национална правна уредба, която допуска двойно данъчно облагане въпреки наличието на двустранна
                  спогодба за избягване на двойното данъчно облагане — Промяна на националното законодателство след приемане на спогодбата —
                  Оспорване на придобито право — Пречка за свободното движение на капитали
               
            Диспозитив
      Доколкото общностното право, приложимо към момента на настъпване на фактите, предмет на делото в главното производство, не
         определя общи критерии за разпределяне на компетентността между държавите членки по отношение на премахването на двойното
         данъчно облагане в рамките на Европейската общност, член 56 във връзка с членове 10 ЕО и 293 ЕО трябва да се тълкува в смисъл,
         че не е пречка държава членка, която чрез двустранна спогодба с друга държава членка за избягване на двойното данъчно облагане
         се задължава да въведе механизъм, чрез който да се премахне двойното данъчно облагане на дивидентите, след това да премахне
         този механизъм чрез законодателна промяна, която води до установяване отново на двойно данъчно облагане.